**DECIZIA ETAPEI DE ÎNCADRARE**

**Nr. X din X.09.2022**

k Ca urmare a solicitării de emitere a acordului de mediu adresate de **LEIER ROOM SRL**, cu sediul în municipiul Cluj-Napoca, str. Horea, nr. 6, ap. 8, jud. Cluj, înregistrată la APM Cluj cu nr. 22102/30.09.2021, în baza:

1. **Legii nr.292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile înregistrate cu numerele: 17134/28.06.2022, 18775/20.07.2022, 18292/12.07.2022 și 21040/29.08.2022 , precum şi a consultărilor desfăşurate în cadrul şedinţei Comisiei de Analiză Tehnică din data de 26.07.2022, că proiectul **,, *Amenajare acces la drumul național DN1C*”,** propus a fi realizat în ***comuna Câțcău, sat Cățcău, judeţul Cluj***, nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă.

kk kkk kk supune evaluării adecvate

Justificarea prezentei decizii:

**I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, anexa nr. 2, la punctul **10. e) - „Construcția drumurilor, porturilor și instalațiilor portuare, inclusiv a porturilor de pescuit, altele decât cele prevăzute în anexa nr. 1”**,

b) amplasamentul este situat în ***comuna Câțcău, sat Câțcău, judeţul Cluj***, constituie proprietate private și proprietate publică, cu destinaţia: zona unităților industriale și de depozitare, zona locuințe și funcțiuni complementare cu regim de înălțime, zona căilor de comunicație, conform Certificatului de urbanism nr. 795 din 19.05.2021 emis de Consiliul Județean Cluj;

c) proiectul este de amploare redusă, fiind amplasat pe domeniul public și privat şi are ca scop ***amenajare acces la drumul național DN1C***, conform Certificatului de urbanism nr. 795 din 19.05.2021 emis de Consiliul Județean Cluj;

d) investiţia propusă se realizează în intravilanul și extravilanul comunei Câțcau, sat Câțcău, cu folosinţa actuală : drum;

e) drumurile de acces existente vor fi întreţinute corespunzător și se vor reface sectoarele afectate de către **Leier Rom SRL**;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu, activitatea presupunând ***amenajare acces la drumul național DN 1C***;

i) proiectul va genera deşeuri din activitățile desfășurate și deșeurile menajere care vor fi predate către operatori autorizați;

j) pentru realizarea lucrărilor este necesară organizarea de şantier pe domeniul privat;

k) sunt prevăzute măsuri pentru: refacerea tuturor suprafețelor de teren afectate de lucrările de modernizare;

l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate** sunt următoarele:

* proiectul propus nu intră sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare;

**III. Motivele pe baza cărora s-a stabilit necesitatea neefectuării impactului asupra corpurilor de apă**

* proiectul propus nu intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede :

**,, *Amenajare acces la drumul național DN1C*”** în ***comunei Câțcau, sat Câțcău, judeţul Cluj***, cu următoarele caracteristici:

- poziţionarea conform coordonatelor Stereo 70 - pentru ***amenajare acces la drumul național DN1C (***pct. 1 X=635283,9154, Y=409607,8839....., pct. 35 X=635237,216, Y=409774,815, restul punctelor în proiect și planșe)

Suprafața de teren ocupată de lucrare 6.300 mp.

Se va realiza un acces la drumul național DN1C pentru a se realiza legătura cu societatea și a se reglementa circulația din zonă.

Sistemul rutier din zona accesului și a legăturii cu DN1C, sistemul rutier de platforme din incintă, trotuarele, vor fi realizate din straturi și pavaje conform proiectului tehnic.

Pentru a asigura ***siguranța circulației*** se urmărește realizarea unei intersecții de tip nesemaforizată, cu semnalizări verticale și orizontale, cu benzi de: accelerare și decelerare cu toate marcajele necesare și toate detaliile ce rezultă din proiectul tehnic.

**Prevenirea eventualelor efecte negative semnificative asupra mediului:**

- se vor gestiona toate sursele de zgomot în mod corespunzător cu respectarea legislației în vigoare;

- se va gestiona toată activitatea desfășurată pentru a nu se produce poluări ale factorilor de mediu: apă, aer, sol, inclusiv a zonelor rezidențiale;

- se vor urmări toate utilajele și echipamentele folosite, în vederea evitării oricăror prejudicii aduse mediului înconjurător;

- se vor colecta corespunzător deșeurile rezultate și se vor preda operatorilor autorizați;

- se vor amenaja spațiile verzi la finalizarea lucrărilor;

- se vor respecta prevederile legislaţiei de mediu în vigoare.

Prezentul act nu scutește beneficiarul investiției de obținerea celorlalte avize/acorduri/autorizații legale în vederea promovării lucrărilor de investiții/funcționării.

Ttitularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Adina SOCACIU**

**Şef serviciu AAA Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Izabella BUFTEA**

**X.09.2022**